คือเป็นอะไรไม่รู้ครับยังไม่ได้ไปหา อาทิตย์ก่อนพึ่งมีอะไรกัน (ป้องกันแต่หลุด) แล้ววันสองวันต่อมาเขามีตกขาวสีไข่ๆ ขาวๆ แล้วต่อมามีเลือดคล้ายประจำเดือน แต่ไม่มากเทาประจำเดือนไม่คาวเลือดมากแต่สีเข้ม มีอาการปวดท้องบ้างเป็นบางครั้ง และปวดหัวตุบๆ รู้สึกเหนื่อยล้ามาหลายวันแล้ว อยากทราบอาการเบื่องต้นว่าเป็นอะไร
สวัสดีค่ะ หากหลังจากที่มีเพศสัมพันธ์ได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่ง ส่วนหลังจากนั้น 1 สัปดาห์ เลือดที่ออกคล้ายประจำเดือน ก็น่าจะเป็นเลือดที่เกิดจากผลของยาคุมฉุกเฉินค่ะ โดยเลือดอาจออกได้นาน 1-4 วัน ปริมาณอาจมากหรือน้อยก็ได้ ส่วนอาการปวดท้อง ปวดหัว ก็เป็นอาการที่พบร่วมได้ขณะที่มีเลือดออกค่ะ ดังนั้น หากเลือดออกไม่นานเกิน 1 สัปดาห์ ก็ไม่ได้ถือว่าผิดปกติอะไรค่ะ และการที่มีเลือดออก ก็แสดงว่าไม่น่ามีการตั้งครรภ์เกิดขึ้นส่วนประจำเดือนในรอบต่อไปนั้น ก็อาจมาช้ากว่าปกติได้ค่ะอย่างไรก็ตาม หากเลือดหยุดไหลไปแล้ว แต่อาการปวดท้อง ปวดหัวยังไม่หายไป หรือเป็นรุนแรงขึ้น แนะนำควรไปพบแพทย์เพื่อตรวจรักษาค่ะ โดยอาการปวดท้องสามารถเกิดได้จากหลายสาเหตุ และอาจเป็นสาเหตุเดียวกันกับที่ทำให้ปวดหัวหรือไม่ก็ได้ค่ะ